# Messii-malli tarjoaa sosiaalityön konsultaatioapua matalalla kynnyksellä

**Tarkoituksena on tarjota sosiaalityön osaamista perheiden parissa toimiville ammattilaisille sekä asiakkaille. Mallin avulla halutaan myös lisätä asiakasosallisuutta sekä yhteistyötä perheen arjessa toimivien tahojen kanssa.** **Palvelu on tarkoitettu varhaiseksi tueksi perheille, joilla ei ole asiakkuutta perhesosiaalityössä tai lastensuojelussa.**

Messii-mallin yhteistyötahoja ovat Keusoten alueen koulut ja varhaiskasvatus sekä neuvolat, perheneuvolat ja nuorisoasemat. Yhteistyötahot voivat kutsua palvelutarpeen arviointitiimin (PTA) työntekijän mukaan tapaamisen perheen kanssa ilman lastensuojeluilmoitusta tai yhteydenottoa sosiaalihuoltoon.

PTA-tiimin työntekijät ovat varanneet kalentereihinsa aikaa tapaamisille, joten niitä voidaan järjestää tarvittaessa myös nopealla varoitusajalla. Tapaamiset sovitaan aina perheen suostumuksella.

Tapaamisilla tarjotaan uutta ammatillista näkökulmaa perheen tilanteeseen, palveluohjausta ja vuorovaikutuksellista peilauspintaa sekä perheelle että ammattilaiselle. Jos tilanteesta on tarvetta aloittaa palvelutarpeen arviointi, jatkaa mukana tapaamisella ollut työntekijä sen tekemistä. Tapaamisista kirjataan lyhyt kirjaus asiakastietojärjestelmään otsikolla Neuvonta ja ohjaus.

## Messii-mallin hyötyjä:

* Varhainen puuttuminen vähentää tarvetta raskaammille palveluille
* Asiakkaat kohdataan heille tutussa toimintaympäristössä
* Päällekkäisen työn vähentäminen
* Asiakkaan palvelupolun sujuvoittaminen
* Asiakasosallisuuden kasvu
* Monimuotoisempi vuorovaikutus perheiden ja yhteistyötahojen välillä

### Lisätietoja:

Jaakko Rytkö, lapsiperheiden palvelutarpeen arvioinnin esimies

050 497 2716
jaakko.rytko@keusote.fi

[Lapsiperheiden palvelutarpeen arviointi](https://www.keusote.fi/palveluhakemisto/lapsiperheiden-ja-nuorten-palvelutarpeen-arviointi/)

Messii-mallia on pilotoitu syksystä 2023 alkaen koko Keusoten alueella osana [RRP2-hanketta](https://www.keusote.fi/etusivu/tietoa-meista/tkio/hankkeet/kestavan-kasvun-hanke-rrp2/).

### Konsultaatiotyöntekijät kunnittain

**Hyvinkää**Anu Klemola, 050 497 2734
Maija Vainio, 050 497 6784

Tea Vuolaste, 050 497 2726

**Järvenpää**Sanna Bremer, 050 497 0247
Rolle Jokinen, 050 497 0251

Heli Pietilä, 050 497 0260

**Mäntsälä ja Pornainen**Kirsi Kirjavainen, 040 807 4665
Salla Vuoti, 050 497 8957

**Nurmijärvi**Piia Hannuksela, 040 807 4217
Sisko Kivelä, 040 807 4533

Saara Toikka, 050 497 8900

**Tuusula**

Heli Junno, 050 497 2719

Linda Adler, 050 497 8947